**Saaremaa vald** on vald Saare maakonnas. See hõlmab Saaremaad ja lähedal asuvaid väikesaari. See on Eestis suurima pindalaga kohalik omavalitsusüksus ning suurima rahvaarvuga vald Eestis. Valla keskuseks on maakonna ainuke linn Kuressaare.

Ajalugu
-------

 *Pikemalt artiklis Saaremaa ajalugu*
Saaremaa vald moodustati 2017. aasta haldusreformi tulemusel pärast 2017. aasta kohaliku omavalitsuse volikogude valimisi 21. oktoobril 2017, mil ühinesid kõik senised Saaremaa kohalikud omavalitsused: Kihelkonna, Laimjala, Leisi, Lääne-Saare, Mustjala, Orissaare, Pihtla, Pöide, Salme, Torgu ja Valjala vald ning Kuressaare linn. Varem, 2014. aastal olid juba ühinenud Kaarma, Lümanda ja Kärla vald, kes soovisid algselt ühendvalla juures kasutada samuti Saaremaa valla nime, kuid otsustasid hiljem Lääne-Saare valla kasuks. Samal aastal ilmnes omavalitsusjuhtide kohtumisel, et ka teised Saaremaa vallad poleks liitumise vastu, ning juba 2015. aasta alguses alustasid tööd vastavad ühinemiskomisjonid. Kuigi 1. detsembril 2016 allkirjastatud ühinemislepinguga ei liitunud algselt Pöide vald, võttis Vabariigi valitsus piirkondliku komisjoni ettepaneku põhjal vastu otsuse ka see omavalitsus tulevase ühendvallaga sundühendada. Selle tulemusena otsustas Pöide valla volikogu samuti ühinemisläbirääkimistega liituda.

* Saaremaa valdade ühinemise ajatelg
* 1992–19991992–1999
* 1999–20141999–2014
* 2014–20172014–2017
* 2017–...2017–...

Juhtimine
---------

Saaremaa valla täitevvõimu ehk vallavalitsuse juht on Saaremaa vallavanem, kelleks on alates 26. augustist 2022 Mikk Tuisk. Vallavanem täidab ka Kuressaare linnapea esindusrolli. Vallavalitsuses on lisaks vallavanemale veel neli abivallavanemat: Kaarel Tang (vastutusvaldkonnad ehitus, haldus, keskkond, majandus, planeering), Koit Voojärv (kultuur, sport, turism, turundus, teenuskeskused), Liis Juulik (arendus, järelevalve, kommunikatsioon, tugiteenused) ning Riina Allik (haridus, noorsootöö, sotsiaal).

Saaremaa valla esinduskogu ehk vallavolikogu koosneb 31 liikmest. Vallavolikogu esimees on Jaanus Tamkivi, aseesimees Kristiina Maripuu.

Valla eri piirkondade elanike huve kohalikul ja ülevallalisel tasandil esindavad osavalla- ja kogukonnakogud.

Saaremaa vallavanemad ja vallavolikogu esimehed läbi aja| Vallavanem | Erakond/valimisnimekiri | Periood | Vallavolikogu esimees | Erakond/valimisnimekiri | Periood |
| --- | --- | --- | --- | --- | --- |
| Madis Kallas | Sotsiaaldemokraatlik Erakond | 2017 – 2020 | Tiiu Aro | Reformierakond | 2017 – 2021 |
| Mikk Tuisk | Sotsiaaldemokraatlik Erakond | 2020 – 2021 | Jaanus Tamkivi | Reformierakond | 2021 – |
| Madis Kallas | Valimisliit Terve Saaremaa | 2021 – 2022 |  |  |  |
| Mikk Tuisk | Valimisliit Terve Saaremaa | 2022 – |  |  |  |

Asustus
-------

Vallas on üks linn (Kuressaare), üheksa alevikku ja 427 küla. Peale valla keskuse on piirkondade keskustes (rasvases kirjas) moodustatud avalike teenuste osutamiseks ja haldamiseks teenuskeskused. Kaarma piirkonna teenuskeskus asub Kuressaare linnas.

Alevikud: Aste, **Kihelkonna**, Kudjape, **Kärla**, **Leisi**, Nasva, **Orissaare**, **Salme**, **Valjala**

Külad: Aaviku, Abaja, Abruka, Abula, Allikalahe, Anepesa, Angla, Anijala, Anseküla, Ansi, Arandi, Ardla, Are küla, Ariste, Arju, Aru, Aruste, Aste, Asuka, Asuküla, Asva, Atla, Audla, Aula-Vintri, Austla, Easte, Eeriksaare, Eikla, Eiste, Endla, Ennu, Haamse, Haapsu, Haeska, Hakjala, Hiievälja, Himmiste, Hindu, Hirmuste, Hämmelepa, Hänga, Hübja, **Iide**, Iilaste, Ilpla, Imara, Imavere, Irase, Iruste, Jaani, Jauni, Jootme, Jursi, Jõe, Jõelepa, Jõempa, Jõgela, Jõiste, Jämaja, Järise, Järve, Järveküla, Jööri, Kaali, Kaali-Liiva, Kaarma, Kaarma-Jõe, Kaarma-Kirikuküla, Kaarma-Kungla, Kaarmise, Kaavi, Kahtla, Kahutsi, Kailuka, Kaimri, Kaisa, Kaisvere, Kakuna, Kalju, Kallaste, Kallemäe, Kalli, Kalma, Kalmu, Kandla, Kangrusselja, Kanissaare, Kapra, Karala, Kareda, Kargi, Karida, Karja, Karujärve, Karuste, Kasti, Kaubi, Kaugatoma, Kaunispe, Kavandi, Kehila, Kellamäe, Keskranna, Keskvere, Kihelkonna-Liiva, Kiirassaare, Kingli, Kipi, Kiratsi, Kirderanna, Kiritu, Kiruma, Kogula, Koidula, Koiduvälja, Koigi, Koigi-Väljaküla, Koikla, Koimla, Koki, Koksi, Koovi, Kopli, Kotlandi, Kotsma, Kugalepa, Kuiste, Kuke, Kungla, Kuninguste, Kuralase, Kuremetsa, Kurevere, Kuumi, Kuuse, Kuusiku, Kuusnõmme, Kõiguste, Kõinastu, Kõljala, Kõnnu, Kõriska, Kõrkküla, Kõrkvere, Kõruse, Kõruse-Metsaküla, Kõõru, Käesla, Käku, Käo, Kärdu, Kärla-Kirikuküla, Kärla-Kulli, Kärneri, Kübassaare, Küdema, Külma, Laadjala, Laadla, Laevaranna, Laheküla, Lahetaguse, **Laimjala**, Laoküla, Lassi, Laugu, Laugu-Liiva, Leedri, Leina, Leisi, Levala, Liigalaskma, Liiküla, Liiva, Liivanõmme, Liiva-Putla, Liivaranna, Lilbi, Lindmetsa, Linnaka, Linnuse, Loona, Lussu, Luulupe, Lõmala, Lõpi, Lõu, Lõupõllu, Läbara, Länga, Lätiniidi, Läägi, Läätsa, Lööne, Lülle, **Lümanda**, Lümanda-Kulli, Maantee küla, Maasi, Maleva, Masa, Matsiranna, Meedla, Mehama, Meiuste, Merise, Metsaküla, Metsalõuka, Metsapere, Metsara, Metsaääre, Metsküla, Moosi, Mui, Mujaste, Mullutu, Muraja, Muratsi, Murika, **Mustjala**, Mustla, Mõisaküla, Mõnnuste, Mõntu, Mäebe, Mäeküla, Mägi-Kurdla, Mändjala, Männiku, Mässa, Mätasselja, Mätja, Möldri, Nava, Neeme, Neemi, Nenu, Nihatu, Ninase, Nurme, Nõmjala, Nõmme, Nõmpa, Nässuma, Odalätsi, Oessaare, Ohessaare, Ohtja, Oitme, Oju, Orinõmme, Oti, Paaste, Paatsa, Paevere, Pahapilli, Pahavalla, Paiküla, Paimala, Paju-Kurdla, Pajumõisa, Pamma, Pammana, Panga, Parasmetsa, Parila, Peederga, Pidula, Pidula-Kuusiku, **Pihtla**, Piila, Poka, Praakli, Puka, Pulli, Purtsa, Põlluküla, Põripõllu, Pähkla, Pärni, Pärsama, Pöide, Pöide-Keskvere, Pöitse, Püha, Püha-Kõnnu, Rahtla, Rahu küla, Rahuste, Randküla, Randvere, Rannaküla, Ratla, Raugu, Reeküla, Reina, Reo, Ridala, Riksu, Roobaka, Rootsiküla, Ruhve, Räimaste, Räägi, Rahniku, Röösa, Saareküla, Saaremetsa, Sagariste, Saia, Saikla, Sakla, Salavere, Salu, Sandla, Sauaru, Saue-Mustla, Saue-Putla, Sauvere, Selgase, Selja, Sepa, Sepise, Siiksaare, Sikassaare, Silla, Soela, Soodevahe, Sundimetsa, Sutu, Suure-Rootsi, Suurna, Suur-Pahila, Suur-Rahula, Suur-Randvere, Sõmera, Sõrve-Hindu, Sääre, Taaliku, Tagamõisa, Tagaranna, Tagavere, Tahula, Talila, Tammese, Tammuna, Tareste, Taritu, Tehumardi, Tiirimetsa, Tiitsuotsa, Tirbi, Tohku, Toomalõuka, Torgu-Mõisaküla, **Tornimäe**, Triigi, Tuiu, Tumala, Turja, Tutku, Tõlli, Tõlluste, Tõnija, Tõre, Tõrise, Tõru, Täätsi, Türju, Uduvere, Ula, Ulje, Undimäe, Undva, Unguma, Unimäe, Upa, Uuemõisa, Vahva, Vaigu, Vaigu-Rannaküla, Vaivere, Valjala-Ariste, Valjala-Kogula, Valjala-Nurme, Vanakubja, Vana-Lahetaguse, Vanalõve, Vanamõisa, Vantri, Varkja, Varpe, Vatsküla, Vedruka, Veere, Veeremäe, Veeriku küla, Vendise, Vennati, Veske, Vestla, Viidu, Viidu-Mäebe, Viira, Viki, Vilidu, Vilsandi, Viltina, Vintri, Virita, Võhma, Võrsna, Väike-Pahila, Väike-Rahula, Väike-Rootsi, Väike-Ula, Väike-Võhma, Väkra, Väljaküla, Väljamõisa, Välta, Õeste, Õha, Ööriku, Üru, Üüdibe, Üüvere

Haridus
-------

Saaremaa vallas on 18 üldharidust andvat õppeasutust, millest 16 on põhikoolid (sh üks hariduslike erivajadustega õpilastele) ja kaks põhikool-gümnaasiumid (sh üks mittestatsionaarset õpet andev). Peale selle tegutsevad valla territooriumil riigigümnaasium, erakool, kutsekool ja kolledž.

### Põhikoolid

Aste Põhikool, Kaali Kool, Kihelkonna Kool, Kuressaare Hariduse Kool, Kuressaare Nooruse Kool, Kuressaare Vanalinna Kool, Kärla Põhikool, Laimjala Kool, Leisi Kool, Lümanda Põhikool, Mustjala Kool, Pihtla Kool, Pöide Kool, Salme Põhikool, Valjala Põhikool, Saaremaa Toetava Hariduse Keskus

### Gümnaasiumid

Kuressaare Täiskasvanute Gümnaasium, Orissaare Gümnaasium

### Riigigümnaasium

Saaremaa Gümnaasium

### Erakool

Luce Kool

### Kutsekool

Kuressaare Ametikool

### Kõrgharidus

TTÜ Kuressaare kolledž

Loodus
------

 *Pikemalt artiklis Saaremaa#Loodus*

Sõprusomavalitsused
-------------------

* Läti Talsi piirkond
* Jaapan Uda linn

Viited
------

1. ↑  Maa-amet, vaadatud 11.03.2018.
2. ↑  Statistikaamet, vaadatud 18.07.2023.
3. ↑  , vaadatud 4.11.2017.
4. 1 2  "Ülevaade omavalitsused 2019". *Rahandusministeerium*. 14. jaanuar 2019. Vaadatud 24. jaanuaril 2019.
5. ↑  "Kihelkonna valla, Kuressaare linna, Laimjala valla, Leisi valla, Lääne-Saare valla, Mustjala valla, Orissaare valla, Pihtla valla, Pöide valla, Salme valla, Torgu valla ja Valjala valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine" muutmine". *Riigi Teataja*. 25. mai 2017. Vaadatud 17. märtsil 2022.
6. ↑  Mari Rebane (17. juuli 2014). "Saaremaa valdade ühinemine seisab nime taga". *ERR*. Vaadatud 24. jaanuaril 2019.
7. ↑  "Kaarma valla, Kärla valla ja Lümanda valla haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine" muutmine". *Riigi Teataja*. 28. august 2014. Vaadatud 17. märtsil 2022.
8. ↑  Maarja Roon (22. august 2014). "Kolm Saaremaa valda andsid nimevaidluses järele". *ERR*. Vaadatud 24. jaanuaril 2019.
9. ↑  Margus Muld (8. aprill 2014). "Kõik Saaremaa omavalitsused on ühinemiskõnelusteks valmis". *ERR*. Vaadatud 24. jaanuaril 2019.
10. ↑  Margus Muld (13. jaanuar 2015). "Saaremaa liigub ühise omavalitsuse loomise poole". *ERR*. Vaadatud 24. jaanuaril 2019.
11. ↑  Margus Muld (1. detsember 2016). "Saaremaa suurvallast jääb esialgu kõrvale vaid Pöide vald". *ERR*. Vaadatud 24. jaanuaril 2019.
12. ↑  "Komisjon soovitab Pöide ja Ruhnu ühendada Saaremaa vallaga". *ERR*. 10. jaanuar 2017. Vaadatud 24. jaanuaril 2019.
13. ↑  "Valitsus esitas valdade sundliitmise kava". *ERR*. 9. veebruar 2017. Vaadatud 24. jaanuaril 2019.
14. ↑  Margus Muld (30. märts 2017). "Saaremaa Pöide vald tahab naabritega ühinemisläbirääkimisi". *ERR*. Vaadatud 24. jaanuaril 2019.
15. 1 2  "Saaremaa vallavanemaks valiti Mikk Tuisk". *Saaremaa Vallavalitsus*. 26.08.2022. Vaadatud 26.08.2022.
16. 1 2  "Saaremaa Vallavalitsuse koosseis ja kontakt". *Saaremaa Vallavalitsus*. Vaadatud 7.12.2021.
17. ↑  "Saaremaa valla põhimäärus". *Riigiteataja*. 16. detsember 2017. Vaadatud 24. jaanuaril 2019.
18. ↑  Saaremaa Vallavalitsus (24. november 2022). "Vallavolikogu nimetas Riina Alliku Saaremaa abivallavanemaks". *Saaremaa valla koduleht*. Vaadatud 25. november 2022.
19. ↑  Saaremaa Vallavalitsus (19. november 2021). "Saaremaa Vallavolikogu esimeheks valiti Jaanus Tamkivi ja aseesimeheks Kristiina Maripuu". *Saaremaa Vallavalitsus*. Originaali arhiivikoopia seisuga 19. november 2021. Vaadatud 19. novembril 2021.
20. ↑  "Piirkondlikud esinduskogud". *Saaremaa Vallavalitsus*. Vaadatud 26. veebruaril 2021.
21. ↑  "Saaremaa valla tutvustus". *Saaremaa Vallavalitsus*. Vaadatud 26. veebruaril 2021.

Välislingid
-----------

* Saaremaa valla koduleht

Saaremaa vapp
Saare maakonna omavalitsused

Muhu vald  **·**  Ruhnu vald  **·**  Saaremaa vald